Bruttonationalproduktet er faldet for første gang i otte kvartaler.

Når der korrigeres for prisudvikling og udsving, har Danmarks Statistik opgjort BNP-væksten for tredje kvartal til minus 0,1 procent.

Læs også : Økonomien voksede mindre end ventet i første kvartal

I begyndelsen af året var dansk økonomi ellers tilbage på før-krise niveauet i 2008, og afmatningen skyldes især tilbagegang i vareeksport og industrien.

Eksporten er i tredje kvartal faldet med 1,7 procent samtidig med, at det offentlige forbrug ligeledes er faldet med 0,3 procent.